282 H. HALBERTSMA, Itist. Fil., 



Scholam anatomicam , quae ab Albino ^), nostratium anatomorum ma- 

 ximo, condita fuit, non solum sui temporis postulatis satisfecisse , setl 

 etiam toti Europae facem praetulisse , nemo in dubium vocabit. Docu- 

 mento est ingens peregrinantium numerus, qui in hanc inclytam Acade- 

 miam undique confluebant , ut ea suis ipsorum oculis emirarentur , quae 

 nusquam alibi videre possent. Sed quantumvis magna liuius scholae fue- 

 rint merita, flumini temporum perenni baud magis quam aliae par esse 

 poterat. Quod non ita intelligi velim , ac si multa , quae methodus 

 Albiniana invenit , non etiam nimc magni pretii habenda sint ; quippe 

 nova, quibus Albinus artem auxit , inventa tanti sunt, ut quisque a par- 

 tium studio alien us in Leidam nostram, tamquam in Anatomiae et Phy- 

 siologiae sacrarium etiam nunc intuiturus sit. Quod quo magis vobis 

 persuasum habeatis, in memoriam vestram revoco Albini de musculis et 

 ossibus dissertationem , quae utrum magis sit admiranda inventorum novi- 

 tate , an tersa elegantique descriptione , baud facile quis dicat. Quocirca 

 non sine caussa Albini opus vel nunc, saeculo lapso, antiquo suo honore 

 viget et aeterno iuventutis flore gaudere videtur. Etiam hoc tempore 

 opera descriptiva in lucem prodeunt, in quibus Albini tabulae ad maiorem 

 minoremve modulum delineatae reperiimtur. Quin imo Albini nostri 

 honos tantus est, ut Miillerus, ingens Anatomiae decus, alicubi hoc de 

 summo viro testetur : // Si in musculorum Anatomia novi quid nobis in- 

 //venisse videmur, relegamus modo ad Albinum, nee dubium est quin 

 ^/iam ille invenerit." 



Operae pretium mihi visum est , rationem , qua Albinus organismi 

 humani arcana indagavit , accuratius vobiscum perpendere et methodum , 

 qua vir egregius usus est, cum recentiori horum temporum methodo 

 comparare. Dicam igitur de Albini Anatomiae tradandae methodo , coni- 

 parata cum ea quam nostra tempora sibi deposctimt , eo imprimis consiho 

 ut non in laude Albini acquiescamus , sed significemus , quomodo vitia 

 inveterata emendari , supervacanea amoveri , et ea, quae desint, suppleri possint. 



') Eernardus Siegfried Albinus, Francofurli ad Viadrum die 24 Febr. 1697 natus est, 

 professor Leidensis creatus 1721, moituus 9 Sept. 1770. — Cf. E. Sandifort, Mus. Anat. 

 p. XXII sqq,. 



